ભારતીય ઉપખંડમાં દરેક તહેવારોને વિશેષ મહત્વ આપવામાં આવે છે, જેમાં રામ નવમીનું પણ આગવું મહત્વ છે. હિંદુ ધર્મનાં શાસ્ત્રો મુજબ જયારે સમાજમાં સત્‍ય ઉપર અસત્‍ય, પ્રમાણિકતા ઉપર અપ્રમાણિકતા, સદાચાર ઉપર દુરાચાર અને ઋષિ સંસ્‍કૃતિ ઉપર દૈત્‍ય શકિતઓ હાવિ થવા લાગી છે, ત્‍યારે ભગવાન રામે તેમને પરાસ્‍ત કરવા માટે ધરતી પર જન્‍મ લીધો હતો. તે સમય હતો બપોરના બાર વાગ્‍યાનો અને તિથિ હતી ચૈત્ર સુદ નોમ. શ્રીરામના આ જન્‍મ દિવસને ઉત્તરથી દક્ષિ‍ણ અને પૂર્વથી પશ્ચિમ સુધી બધા રામ નવમી તરીકે આજે પણ ધામધૂમથી ઊજવે છે.